ดังโงะ

การปรุงยากิดังโงะ (ดังโงะย่าง)
ดังโงะ (ญี่ปุ่น|団子/だんご|dango) เป็นแป้งก้อนต้มญี่ปุ่น ทำจากแป้งข้าวเจ้าผสมกับแป้งข้าวอุรูชิและแป้งข้าวเหนียว แตกต่างจากวิธีการทำโมจิที่ทำหลังจากนึ่งข้าวเหนียวแล้ว ดังโงะ มักมีรูปร่างทรงกลม นิยมนำดังโงะ 3 ถึง 5 ลูกเสียบไม้และเสิร์ฟ (ไม้เสียบ ดังโงะ เรียกว่า kushi-dango) โดยทั่วไปแล้ว ดังโงะ จัดเป็นประเภทของวากาชิ และมักจะเสิร์ฟพร้อมชาเขียว รับประทานได้ตลอดทั้งปี แต่นิยมรับประทานรูปแบบต่าง ๆ กันตามฤดูกาล

**รูปแบบต่าง ๆ**
ดังโงะหลากหลายชนิดมักจะตั้งชื่อตามเครื่องปรุงรสต่าง ๆ ที่เสิร์ฟบนดังโงะหรือเสิร์ฟพร้อมกับดังโงะ

**ดังโงะที่ได้รับความนิยม**
nihongo4|อังโกดังโงะ|あんこ団子|Anko dango โดยทั่วไปจะหุ้มด้วยถั่วแดงกวน ส่วนผสมอื่นนอกเหนือ ถั่วอาซูกิ จะใช้ในโอกาสพิเศษ ของแต่งหน้าอื่น ๆ สำหรับอังโกะ ได้แก่ nihongo4|ซุนดะ|ずんだ|zunda ทำจากถั่วแระญี่ปุ่นและคูรูมิ (วอลนัตกวน)
*Cha dango เป็นดังโงะรสชาเขียว (มัตจะ)
*nihongo4|โชยูดังโงะ|醤油だんご|Shoyu dango เป็นดังโงะย่าง (yaki dango) ที่ปรุงรสด้วยซอสถั่วเหลือง (โชยุ) ยังมีแบบที่ห่อสาหร่ายโนริเรียกว่า isobe dango
*Goma dango เป็นดังโงะที่คลุมด้วยงากวน มีรสทั้งหวานและเค็ม
*Hanami dango เป็น sanshoku dango ที่รับประทานระหว่างเทศกาลชมดอกไม้ (ฮานามิ) มีสามสี (ชมพู เขียว ขาว) และปรุงขึ้นตามธรรมเนียมในช่วงฤดูชมซากูระ จึงได้ชื่อว่า ฮานามิดังโงะ นี้ (ฮานามิ มีความหมายว่า "ชมดอกไม้"; ฮานะ มีความหมายว่า "ดอกไม้" และ มิ มีความหมายว่า "ดู" หรือ "ชม") กล่าวกันว่าลำดับของดังโงะสามสีหมายถึงลำดับที่ดอกซากูระบาน สีชมพูหมายถึงดอกตูมของซากูระ สีขาวหมายถึงดอกซากูระที่บานสะพรั่ง และสีเขียวหมายถึงซากูระที่ผลิใบหลังจากดอกโรยแล้ว
*nihongo4|คิบิดังโงะ|きび団子|Kibi dango เป็นดังโงะที่ทำจากแป้งข้าวฟ่าง ดังโงะรูปแบบนี้มีชื่อเสียงจากการที่ปรากฏในนิทานเรื่องโมโมตาโร เรื่องราวเกี่ยวกับวีรบุรุษชาวบ้านชื่อโมโมตาโรผู้มอบ คิบิดังโงะ สามลูกให้กับสัตว์พูดได้สามตัวคือสุนัข ลิง และไก่ฟ้า เพื่อแลกเปลี่ยนกับการที่สัตว์ทั้งสามต้องมาช่วยโมโมตาโรในการต่อสู้กับยักษ์
*nihongo4|คินาโกะดังโงะ|きなこ団子|Kinako dango ทำจากแป้งถั่วเหลืองย่าง
*Kusa dango หรือ yomogi dango เป็นดังโงะที่แป้งผสมด้วยใบของโยโมงิ (โกฐจุฬาลัมพาญี่ปุ่น) เช่นเดียวกับในคูซาโมจิ มักหุ่มด้วย อังโกะ
*nihongo4|มิตาราชิดังโงะ|みたらし団子|Mitarashi dango เป็นดังโงะที่หุ้มด้วยน้ำเชื่อมที่ทำจาก โชยุ (ซอสถั่วเหลือง) น้ำตาล และแป้ง
*nihongo4|ซาซาดังโงะ|笹団子|Sasa dango ผลิตและรับประทานในจังหวัดนีงาตะเป็นหลัก ซาซาดังโงะ มีสองแบบคือ อนนาดังโงะ และ โอโตโกดังโงะ อนนาดังโงะ (แปลว่า "ดังโงะผู้หญิง") ยัดไส้ด้วย อังโกะ ส่วน โอโตโกดังโงะ (แปลว่า "ดังโงะผู้ชาย") ยัดไส้ด้วย คินปิระ ดังโงะห่อด้วยใบของต้นซาซะเพื่อวัตถุประสงค์ในการเก็บรักษา
*nihongo4|ชิราตามาดังโงะ|白玉だんご|Shiratama dango รับประทานในอันมิตสึหรือมิตสึมาเมะ
*Tsukimi dango เป็นดังโงะสีขาวที่รับประทานระหว่างระหว่างเทศกาลชมจันทร์ (สึกิมิ) ปรุงขึ้นในช่วงจันทร์เพ็ญของฤดูใบไม้ร่วง (เทศกาลไหว้พระจันทร์)

**ดังโงะรูปแบบอื่น ๆ**
nihongo4|บตจังดังโงะ|坊っちゃん団子|Botchan dango มีสามสี สีที่หนึ่งมาจากถั่วแดง สีที่สองมาจากไข่ และสีที่สามมาจากชาเขียว บตจังดังโงะ เป็นชื่อผลิตภัณฑ์มิยาเงงาชิของจังหวัดเอฮิเมะ ตั้งชื่อตามนวนิยายเรื่อง โบ๊ทจัง (บตจัง) ผลงานของนัตสึเมะ โซเซกิ
*nihongo4|ชิจิดังโงะ|乳団子|Chichi dango เป็นของว่างที่มีรสหวานเล็กน้อย มักรับประทานเป็นของหวาน
*nihongo4|เด็นปุนดังโงะ|でんぷん団子|Denpun dango เป็นดังโงะจากจังหวดฮกไกโดทำจากแป้งมันฝรั่งและอบกับถั่วต้มหวาน
*Kuri dango เป็นดังโงะที่หุ้มด้วยเกาลัดกวน
*nihongo4|นิกูดังโงะ|肉団子|Niku dango เป็นลูกชิ้นญี่ปุ่นชนิดหนึ่ง นิกูดังโงะ ที่ทำจากเนื้อไก่เสียบไม้เรียกว่า สึกูเนะ

**อักขระยูนิโคด**
อักขระเอโมจิยูนิโคด 🍡 ใช้เป็นเหมือนฮานามิดังโงะ อักขระนี้เปิดตัวในเดือนตุลาคม พ.ศ. 2553

**ดูเพิ่ม**
 เจียนตุย- วางาชิ ขนมหวานญี่ปุ่นแบบดั้งเดิม

**อ้างอิง**
หมวดหมู่:วางาชิ